text: Xeraco Bàsquet és l'únic equip invicte de la competició - Diari Serpis
  Xeraco Bàsquet és l'únic equip invicte de la competició
  – Doble victòria del Xeraco Bàsquet en els seus dos partits del cap de setmana
  El Joaquín Lerma Xeraco Bàsquet es va enfrontar novament a un cap de setmana amb doble partit de competició en compliment dels diferents ajornaments de calendari que la crisi del Covid-19 està generant.
  L'equip de Xeraco, que dirigeix German Tarín, es va enfrontar el divendres a l'EB l'Olleria amb victòria per 83-63 i el diumenge al CB Barrada amb un resultat de 63-48 per als de Xeraco. Dues noves victòries per a posar-se amb un parcial de 4-0, la qual cosa els converteix en l'únic equip invicte de la competició.
  Pel que fa als equips de formació, el Xeraco Bàsquet Club ha anunciat un acord de col·laboració amb l'empresa Marbres i Escultures Talens per a la promoció dels seus equips de pedrera, que continuen entrenant a l'espera que es puguen iniciar les seues competicions.